
REFERAT DE APROBARE A  PROIECTULUI DE HOTĂRÂRE
 privind acordarea post-mortem a Titlului de Cetăţean de Onoare al Municipiului Timişoara 
lui Oscar Berger

__________________________________________________
Motivul emiterii proiectului de hotărâre

1. Descrierea situaţiei actuale
Titlul de „Cetăţean de Onoare al Municipiului Timişoara” se acordă în baza HCL nr. 138 din data de 18.10.2016. Titlul de „Cetăţean de Onoare al Municipiului Timişoara” reprezintă cea mai înaltă distincţie acordată de către Consiliul Local al Municipiului Timişoara şi se decernează categoriilor de personalităţi care, prin realizările lor deosebite, au făcut cunoscut numele municipiului Timişoara, în ţară şi străinătate. 
2. Schimbări preconizate şi rezultate aşteptate
3. 
Imaginea Timişoarei, Capitală Europeană a Culturii în anul 2023, este construită şi reprezentată la nivel local, naţional şi internaţional de personalităţile ei culturale, artistice, sportive, de medici, ingineri, specialişti cu rezultate deosebite, veterani de război, persoane care, prin acţiunile lor, au preîntâmpinat producerea de evenimente grave, sau, prin sacrificiul suprem, au salvat vieţile concetăţenilor lor. 
Menirea Titlului de „Cetăţean de Onoare al Municipiului Timişoara” este aceea de a-i descoperi, de a-i pune în valoare şi de a acorda recunoşterea meritată tuturor acelora care şi-au pus amprenta asupra dezvoltării municipiului Timişoara şi promovării imaginii acestuia.
Oscar Berger a fost regizor, cineast, director al ziarului „Timișoara” și unul din cei mai buni ziariști timișoreni. S-a născut la Timişoara la 15 februarie 1947, si s-a stins din viaţă în dimineaţa zilei de 23 august 2013 la vârsta de 66 de ani.
Notorietatea și activitatea fiind cunoscută atât pe plan local, cât şi naţional, Oscar Berger este îndreptăţit să primească acest titlu pentru întreaga activitate.
4. Alte informaţii:
Având în vedere notorietatea lui Oscar Berger, acesta fiind un militant neobosit pentru transformarea democratică a societăţii româneşti, promovând spiritul civic, libertatea, justiţia şi moralitatea în politică,  activ in proiectele societăţii de salvare a memoriei rezistenţei anticomuniste, promovând idealurile Revoluţiei din 1989, spiritul deschis, tolerant şi intercultural al oraşului, propun promovarea proiectului de hotărâre privind acordarea post-mortem a Titlului de “Cetăţean de onoare al Municipiului Timişoara”.

Concluzii

Ţinând cont de cele enumerate mai sus, apreciez ca fiind oportună promovarea proiectului de hotărâre privind acordarea post-mortem a Titlului de “Cetăţean de onoare al Municipiului Timişoara” lui Oscar Berger, pentru întreaga activitate şi supun dezbaterii Consiliului Local documentaţia aferentă. 

